Ministru kabineta noteikumu “Grozījumi “Ministru kabineta 2014.gada 23.decembra noteikumos Nr.836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk - MK) noteikumu projekts “Grozījumi “Ministru kabineta 2014.gada 23.decembra noteikumos Nr.836 “Darbības programmas “Izaugsme un nodarbinātība” 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” (turpmāk – MK noteikumu projekts) izstrādāts saskaņā ar MK 2015.gada 26.maija noteikumiem Nr.264 “Grozījumi Ministru kabineta 2011.gada 25.janvāra noteikumos Nr.75 “[Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem](http://likumi.lv/ta/id/225425-noteikumi-par-aktivo-nodarbinatibas-pasakumu-un-preventivo-bezdarba-samazinasanas-pasakumu-organizesanas-un-finansesanas-kartib...)””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Atbilstoši Labklājības ministrijas veiktajiem grozījumiem MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) precizēts 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” ietvaros plānotā izmēģinājumprojekta iestāžu loks, ar kurām slēdzams līgums par minētā izmēģinājumprojekta īstenošanu, paredzot, ka līgumi tiks slēgti ne tikai ar izglītības iestādēm, kurām piešķirts profesionālās izglītības kompetences centra statuss, bet arī ar valsts un pašvaldību dibinātām profesionālās izglītības iestādēm, kuru infrastruktūras uzlabošana ir veikta no Eiropas Reģionālā attīstības fonda (turpmāk - ERAF) līdzekļiem. Minēto izmēģinājumprojektu plānots īstenot no 2015.gada 1.septembra līdz 2016.gada 1.aprīlim, iesaistot tajā 200 bezdarbniekus, kuri bijuši bez darba vismaz 12 mēnešus vai ir vecāki par 45 gadiem.Ņemot vērā nepieciešamību nodrošināt darba tirgu ar nepieciešamo speciālistu skaitu, kas ieguvuši kvalitatīvu izglītību, tostarp programmas apguvē pielietojot modernu materiāli tehnisko nodrošinājumu, veicinot bezdarbnieku iesaisti tālākizglītības pasākumos, kā arī nepieciešamību pēc pilnvērtīgas valsts izglītības iestāžu infrastruktūras izmantošanas, izmēģinājumprojektā profesionālās programmu īstenošanai tiks iesaistītas valsts un pašvaldību dibinātās profesionālās izglītības iestādes (tostarp  profesionālās izglītības kompetences centri), prioritāri tās, kuru infrastruktūras uzlabošana veikta no ERAF līdzekļiem.2. Papildus MK noteikumu projekts precizēts:2.1. atbilstoši iebildumiem un priekšlikumiem, kas saņemti saskaņošanas procesā par citiem MK noteikumu projektiem par Labklājības ministrijas pārziņā esošo specifisko atbalsta mērķu īstenošanu, t.sk.:- lai nodrošinātu tiesību normas nepārprotamību, atbalstāmā darbība “projekta vadība” papildināta ar vārdiem “un īstenošanas nodrošināšana”, kā arī ietverts papildinājums, ka, plānojot netiešās izmaksas, tām tiek piemērota vienotā likme. Vienlaikus atbilstoši normatīvajiem aktiem nodokļu jomā redakcionāli precizēts, ka pievienotās vērtības nodokļa izmaksas ir attiecināmās izmaksas, ja tās nav “atgūstamas”;- saskaņā ar Komisijas 2013.gada 18.decembra regulas (Eiropas Savienības (turpmāk – ES)) Nr.1407/2013 par Līguma par ES darbību 107. un 108.panta piemērošanu *de minimis* atbalstam (ES Oficiālais Vēstnesis, 2013.gada 24.decembris, Nr.L 352) 1.panta 1.punktu, Komisijas 2014.gada 27.junija regulas (EK) Nr.717/2014 par Līguma par ES darbību 107. un 108.panta piemērošanu *de minimis* atbalstam zvejniecības un akvakultūras nozarē (ES Oficiālais Vēstnesis, 2014.gada 28.jūnijs, Nr.L 190) 1.panta 1.punktu un Komisijas 2013.gada 18.decembra regulas (ES) Nr.1408/2013 par Līguma par ES darbību 107. un 108.panta piemērošanu *de minimis* atbalstam lauksaimniecības nozarē (ES Oficiālais Vēstnesis, 2013.gada 24.decembris, Nr.L 352) 1.panta 1.punktu papildināts ar nosacījumu, ka valsts atbalstu nepiešķir arī gadījumos, kad saimnieciskās darbības veicējs atbilst normatīvajos aktos maksātnespējas jomā noteiktiem kritērijiem, lai tam pēc kreditoru pieprasījuma piemērotu kolektīvu maksātnespējas procedūru.2.2. lai nodrošinātu, ka atbalstāmajā darbībā “apmācība pie darba devēja” (praktiskā apmācība) kā darba vadītāji var tikt piesaistītas arī pašnodarbinātas personas (t.i., svītrots ikmēneša dotācijas izmaksas veids bezdarbnieku darba vadītājam). Ar MK noteikumu projektu ierosinātās izmaiņas neietekmē šobrīd specifiskā atbalsta mērķa ietvaros izsludināto projektu iesniegumu atlasi**.** |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodarbinātības valsts aģentūras (turpmāk – NVA) reģistrēti bezdarbnieki un darba meklētāji, īpaši ar zemu un darba tirgus prasībām neatbilstošu prasmju un kvalifikācijas līmeni (atbilstoši NVA statistikas datiem – reģistrētais bezdarba līmenis valstī 2015.gada 31.maijā bija 8,6%).  |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām MK noteikumu projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu Labklājības ministrijas tīmekļa vietnē [www.lm.gov.lv](http://www.lm.gov.lv) un aicinot sabiedrības pārstāvjus sniegt viedokli. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā atbildīgā iestāde, Centrālā finanšu un līgumu aģentūra kā sadarbības iestāde un Nodarbinātības valsts aģentūra kā ES fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III., IV. un V.sadaļas – MK noteikumu projekts šo jomu neskar.

Ministru prezidente L.Straujuma

Labklājības ministrs U.Augulis

21.08.2015. 12:54

835

A.Vībe, 67021648

Anna.Vibe@lm.gov.lv